# Nelson Rockefeller

|  |
| --- |
| Nelson Rokfeler |
|
Zvanični potpredsednički portret Nelsona Rokfelera |
| Biografija |
| Datum rođenja
 | (1908-jula-08)8. jula 1908.
 |
| Mesto rođenja
 | Bar Harbor, Mejn (Sjedinjene Države)
 |
| Datum smrti
 | 26. januara 1979. (dob: 70)
 |
| Mesto smrti
 | Menhetn, Njujork (Sjedinjene Države)
 |
| Državljanstvo
 |  SAD
 |
| Veroispovest
 | baptista
 |
| Politička partija
 | Republikanska
 |
| Supružnik
 | (1) Meri Todhanter Klark (venčali se 1930, razveli se 1962) (2) Margareta Fitler Marfi (venčali se 1963)
 |
| Potpis
 |  |
| Mandat(i) |
| 41. potpredsednik Sjedinjenih Država
 |
| 19. decembar 1974. — 20. januar 1977.
 |
| Prethodnik
 | niko (prethodno funkciju držao Džerald Ford)
 |
| Naslednik
 | Volter Mondejl
 |
| 49. Guverner Njujorka
 |
| 1. januar 1959. — 18. decembar 1973.
 |
| Prethodnik
 | V. Ejverel Hariman
 |
| Naslednik
 | Malkolm Vilson
 |
| 1. asistent državnog sekretara za američka republička pitanja
 |
| 20. decembar 1944. — 17. avgust 1945.
 |
| Naslednik
 | Spiruil Brejden
 |
| uredi  |

**Nelson Oldrič Rokfeler** (engleski: *Nelson Aldrich Rockefeller*; Bar Harbor, Mejn, 8. jul 1908 — Menhetn, Njujork, 26. januar 1979) je bio 41. potpredsednik Sjedinjenih Država u periodu od 1974. do 1977. Služio je u administraciji predsednika Džeralda Forda. Osim toga je bio 49. guverner Njujorka u periodu od 1959. do 1973, a na raznim položajima je služio i u Ruzveltovoj, Trumanovoj i Ajzenhauerovoj administraciji. Bio je član porodice Rokfeler, unuk Džona D. Rokfelera, i takođe je bio poznati biznismen, kolekcionar umetničkih dela i filantrop.

Rokfeler je bio republikanac, ali je imao relativno liberalne stavove koji su načelno bili bliži stavovima Demokratske stranke. U njegovo vreme, umereni članovi Republikanske stranke su nazivani „Rokfelerovim republikancima“. Kao guverner Njujorka od 1959, do 1973, između ostalog je proširio Državni univerzitet u Njujorku, zalagao se za ekološka pitanja, proširio je ustanove i osoblje za medicinsku negu i formirao je Državni savet Njujorka za umetnost. Nakon što je neuspešno pokušavao da izbori republikansku predsedničku nominaciju 1960, 1964, i 1968, služio je kao potpredsednik (po 25. amandmanu) od 1974. do 1977. u administraciji predsednika Džeralda Forda, ali se nije pridružio predsedniku Fordu u republikanskoj kandidaturi 1976, što je označilo njegovo povlačenje iz politike.

Kao biznismen bio je predsednik Rokfelerovog centra. Rokfeler je sakupio značajnu zbirku umetničkih dela, i zalagao se za javni pristup umetničkim delima. Bio je u odboru, blagajnik i predsednik Muzeja moderne umetnosti u Njujorku a osnovao je Muzej primitivne umetnosti 1954. Što se tiče filantropskog rada, uspostavio je Američki međunarodni savez za ekonomski i socijalni razvoj 1946, a sa svojom četvoricom braće je osnovao i pomogao u upravljanju Fonda braće Rokfeler 1940.

## Literatura

* Connery, Robert H.; Benjamin, Gerald (1979). *Rockefeller of New York; Executive Power in the Statehouse*. Ithaca, New York: Cornell University Press.
* Deane, Elizabeth (1999). „Transcript: The Rockefellers”. *American Experience*. Boston: PBS. Arhivirano iz originala na datum 2012-02-29.
* Isaacson, Walter (2005) [1992]. *Kissinger: A Biography*. New York: Simon & Schuster.
* Kramer, Michael; Roberts, Sam (1976). *"I Never Wanted to be Vice-President of Anything!": An Investigative Biography of Nelson Rockefeller*. New York: Basic Books.
* Morris, Joe Alex (1960). *Nelson Rockefeller, A Biography*. New York: Harper & Brothers.
* Persico, Joseph E. (1982). *The Imperial Rockefeller: A Biography of Nelson A. Rockefeller*. New York: Simon & Schuster.
* Reich, Cary (1996). *The Life of Nelson A. Rockefeller: Worlds to Conquer, 1908-1958*. **1**. New York: Doubleday. ISBN 978-0385246965. Lay summary.  (1. tom najobimnije biografije o Nelsonu, ikada napisane. Autor je imao pristup mnogim dokumentima u *Rokfeler arhivskom centru* koje je koristio u svom istraživanju, ali je umro pre nego što je napisao 2. tom, koji je trebalo da pokriva ključni period od 1959 do 1979.)
* WGBH (2000). „People & Events: Nelson A. Rockefeller, 1908-1979”. *American Experience*. Boston: PBS. Arhivirano iz originala na datum 2012-11-20.

## Vanjske veze

* Arhivski centar Rokfeler: Nelson Rokfeler Arhivirano 2011-12-13 na Wayback Machine-u, detalji o kolekciji javnih i privatnih dokumenata dostupnih istraživačima Centra.
* *The Rocky Roll* Arhivirano 2013-08-27 na Wayback Machine-u Prošireni portret *Magazina Tajm* o Nelsonovoj kampanji za guvernera Njujorka 1958.